РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 14

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 18 ноември 2020 г.

Днес, 18 ноември 2020 г. от 14:00 часа, се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА - отсъства
ДРАГОМИР  КОЯДЖИКОВ - отсъства
КРАСИМИР  ШЕКЕРДЖИЕВ 	

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“ в дирекция  „Правна“ и Галина Хаджиева – старши експерт в отдел „САОД“ в дирекция „ИТСС“.

Заседанието протече при следния дневен ред :

  1. Становище по проект на Приоритет 10 „ Институционална рамка“ от Националната програма за развитие на България 2030.
(Отложена с решение по т.2 от протокол № 13/28.10.2020 г. на КСКНСС)

	2. Предложение от постоянната работна група по граждански, търговски и фирмени дела, сформирана с решение на КСКНСС по т.7.3 от протокол № 7/27.05.2020 г. относно изменения и допълнения в Индексите за резултатите от инстанционната проверка на съдебните актове по граждански, търговски и фирмени дела и Указанията за тяхното поставяне след връщане на делата.

3. Предложение от постоянната работна група по наказателни дела, сформирана с решение на КСКНСС по т.7.2 от протокол № 7/27.05.2020 г. относно изменения и допълнения в Индексите за резултатите от инстанционната проверка на съдебните актове по наказателни дела и Указанията за тяхното поставяне след връщане на делата.

4. Предложение от постоянната работна група административни дела, сформирана с решение на КСКНСС по т.7.4 от протокол № 7/27.05.2020 г. относно изменения и допълнения в Индексите за резултатите от инстанционната проверка на съдебните актове по административни дела и Указанията за тяхното поставяне след връщане на делата.

5. Искане на административния ръководител на РС – Сливница за прекратяване командироването на съдии от РС – Сливница в Софийски окръжен съд, Специализиран наказателен съд и Административен съд – София-област, на основание чл. 30, ал. 5, т. 18 от ЗСВ.
(Отложена с решение по т.4 от протокол № 12/21.10.2020 г. на КСКНСС)

6. Допълване състава на работната група за изработване на Правила по приложението на чл. 233, ал. 6, изр. първо от Закона за съдебната власт сформирана с решение по т. 4 от протокол № 7/27.05.2020 г. на КСКНСС и решение по т. 6 от протокол № 11/07.10.2020 г. на КСКНСС.

По дневния ред: 

1.ОТНОСНО: Становище по проект на Приоритет 10 „Институционална рамка“ от Националната програма за развитие на България 2030.
(Отложена с решение по т.2 от протокол № 13/28.10.2020 г. на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
	
1.1. Отлага разглеждането на точката за следващо заседание на комисията до избор на модел за оптимизация на съдебната карта от Съдийската колегия на ВСС .

  	2. ОТНОСНО: Предложение от постоянната работна група по граждански, търговски и фирмени дела, сформирана с решение на КСКНСС по т.7.3 от протокол № 7/27.05.2020 г. относно изменения и допълнения в Индексите за резултатите от инстанционната проверка на съдебните актове по граждански, търговски и фирмени дела и Указанията за тяхното поставяне след връщане на делата.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
 2.1. Точките от настоящия дневен ред, касаещи Индексите за резултатите от инстанционната проверка на съдебните актове по граждански, търговски и фирмени дела, наказателни дела и административни дела и Указанията за тяхното поставяне след връщане на делата (от 2 до 4 вкл.), се поставят за едновременно обсъждане.

2.2. Намира за необходимо да бъде проведено общо заседание на постоянните работни групи по граждански, търговски и фирмени дела, наказателни дела и административни дела сформирани към  КСКНСС, с оглед изготвянето на окончателен проект за изменения и допълнения на Индексите за резултатите от инстанционната проверка на съдебните актове по граждански, наказателни и административни дела и Указанията за тяхното поставяне след връщане на делата.

2.3. Насрочва на  25.11.2020 г. от 13:00 часа общо заседание на постоянните работни групи сформирани към  КСКНСС.

2.4. Възлага на г-жа Атанаска Дишева - заместник-председател на КСКНСС да предприеме необходимите действия относно изпълнението на решението по т. 2.2. и т. 2.3.

2.5. Окончателният проект за изменения и допълнения на Индексите за резултатите от инстанционната проверка на съдебните актове по граждански, наказателни и административни дела и Указанията за тяхното поставяне след връщане на делата да се внесе в следващо заседание на комисията.

3. ОТНОСНО: Предложение от постоянната работна група по наказателни дела, сформирана с решение на КСКНСС по т.7.2 от протокол № 7/27.05.2020 г. относно изменения и допълнения в Индексите за резултатите от инстанционната проверка на съдебните актове по наказателни дела и Указанията за тяхното поставяне след връщане на делата.

Точката е поставена на съвместно обсъждане с т. 2 от настоящия дневен ред.

  4. ОТНОСНО: Предложение от постоянната работна група административни дела, сформирана с решение на КСКНСС по т.7.4 от протокол № 7/27.05.2020 г. относно изменения и допълнения в Индексите за резултатите от инстанционната проверка на съдебните актове по административни дела и Указанията за тяхното поставяне след връщане на делата.

Точката е поставена на съвместно обсъждане с т. 2 от настоящия дневен ред.

5. ОТНОСНО: Искане на административния ръководител на РС – Сливница за прекратяване командироването на съдии от РС – Сливница в Софийски окръжен съд, Специализиран наказателен съд и Административен съд – София-област, на основание чл. 30, ал. 5, т. 18 от ЗСВ.
(Отложена с решение по т.4 от протокол № 12/21.10.2020 г. на КСКНСС)

		Комисия "Съдебна карта, натовареност и съдебна статистика"
              към Съдийската колегия на Висшия съдебен съвет
Р Е Ш И:
5.1. Намира за основателно искането на административния ръководител на РС – Сливница за прекратяване командироването на съдия Кристина Тодорова - съдия в Районен съд – Сливница, командирована в Окръжен съд – София, считано от 23.01.2012 г., на основание чл. 30, ал. 5, т. 18 от ЗСВ.

Мотиви: Към настоящия момент РС – Сливница e с щатната численост 5 (пет) щатни бройки за съдия, в това число 1 (една) за административен ръководител. Всички длъжности по щат са заети, но трима от съдиите са командировани в други ОСВ, а именно:
- съдия Кристина Тодорова е командирована в Окръжен съд – София, считано от 23.01.2012 година.
- съдия Георги Николов е командирован в Административен съд – София-област, считано от 26.11.2018 година.
- съдия Ангелина Гергинска-Йорджева е командирована в Специализирания наказателен съд, считано от 10.02.2020 година.
На мястото на двама от титулярите в РС – Сливница са командировани двама младши съдии от ОС – София, същевременно обаче един от магистратите на щат в РС – Сливница е в отпуск поради бременност и раждане а един от командированите младши съдии е в продължителен отпуск по болест. Така реално в PC – Сливница в момента правораздават двама съдии - председателят на съда и един от командированите младши съдии. 
В свое писмо с вх. № 10357/09.10.2020 г. административният ръководител на РС – Сливница уведомява, че няма възможност делата на командирования съдия да бъдат разпределени между останалите двама работещи съдии, поради което отправя и искането за прекратяване на командироването на съдиите от РС – Сливница.  
С оглед вземане на информирано решение бе извършен анализ на натовареността на Районен съд – Сливница, от който се констатира следното:
По статистически данни за I-во полугодие на 2020 г. в РС – Сливница действителната натовареност на съдиите по постъпили дела е 41,08 бр. при средна за страната- 31,16 бр. дела месечно на един съдия. За същия период действителната натовареност на един съдия месечно по дела за разглеждане е най-висока спрямо останалите районни съдилища, а именно 81,00 бр. при средна за нивото 43,81 бр. (без СРС). Към 30.06.2020 г. командированите съдии от РС – Сливница са трима и един, който е командирован в РС – Сливница. 
Висока е била действителната натовареност на съдиите и през 2019 г., а именно: по постъпили дела тя е 45,29 бр. при средна - 42,28 бр., а по дела за разглеждане - 55,40 бр. при средна - 47,68 броя. Към края на тази година командированите съдии от РС – Сливница са били двама, а на тяхно място не са били командировани съдии от друг ОСВ. 
За първото полугодие на 2020 г. общият брой дела за разглеждане от съдиите е 1 053 бр. (534 бр. са  новопостъпили), от които 674 бр. (64%) са граждански дела и 379 бр. (36%) - наказателни дела. Свършените дела за периода са едва 53% или 555 от всички дела за разглеждане. През същия отчетен период в РС – Сливница с най-голям дял от гражданските дела за разглеждане са исковите производства - 385 бр. (57%), следвани от заповедните с дял от 36% (241 бр.). При наказателните дела най-много за разглеждане са частните наказателни дела - 167 бр. или 44%. Следват ги делата с административно наказателен характер - 112 бр. или 30%. Наказателните дела от общ характер съставляват 25% (95 бр.) от делата за разглеждане.
Натовареността по щат на един съдия месечно в РС – Сливница по постъпили дела за I-во полугодие на 2020 г. е 17,80 бр. при средна за нивото съответно 25,93 бр., а по дела за разглеждане - 35,10 бр. при средна - 36,46 бр. 
От значение е факта, че в съда няма разделение на съдиите по материи, поради което те разглеждат дела от всички материи. Независимо, че натовареността по щат е под средната за нивото, липсата на работещи магистрати в съда обуславя високата действителна натовареност на съдиите. 
Видно от изложеното, в РС – Сливница е налице остър кадрови недостиг, който рефлектира върху натовареността на съда и който трябва да бъде неотложно преодолян. Решение на проблема посредством командироване на съдии от ОС - София в РС – Сливница не може да бъде постигнато, тъй като в свое писмо с вх. № ВСС-4960/11.11.2020 г. административният ръководител на ОС – София сочи, че възможностите за командироване на съдии от съда са изчерпани. Поради тази причина, преодоляване на кадровия дефицит може да бъде постигнато най-ефективно в момента  посредством прекратяване на командироването на един от съдиите от РС – Сливница. Аргумент за такова решение следва да бъде изведен и от целите, които носи институтът на командироването. Той е инструмент, способстващ за балансиране на натовареността чрез преодоляване на кадрови дефицити, без да се допуска той самият да създава предпоставки за такива. Не бива да се пренебрегва и обстоятелството, че  командироването представлява временна мярка, целяща да компенсира  несъответствието в натовареността на конкретен орган.  
Вземайки предвид гореизложеното, както и въз основа на представената информация, най-продължителният период, за който е командирован съдия от РС – Сливница в друг ОСВ, е този на съдия Кристина Тодорова, командирована в ОС – София, считано от 23.01.2012 година. Последно нейната командировка е била продължена със заповед № К-1247 от 20.12.2016 г. на зам.-председателя на АС – София, считано от 23.12.2016 г. до завръщането на титуляря, командирован в АС – София.
Предвид изложените аргументи, както и безспорната  необходимост от кадрово обезпечаване на РС – Сливница,  комисията счита за основателно да предложи на Съдийската колегия на ВСС да упражни правомощието си по чл. 30, ал. 5, т. 18 от ЗСВ и да прекрати командироването в ОС – София на Кристина Тодорова - съдия в РС – Сливница.

5.2. Внася искането на административния ръководител на РС – Сливница за прекратяване командироването на съдии от РС – Сливница, в заседание на Съдийската колегия на Висшия съдебен съвет, насрочено за 24.11.2020 г., като предлага на Съдийската колегия на Висшия съдебен съвет да приеме следното решение: 
	 
								                           ПРОЕКТ                                                                         

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 

Р Е Ш И:

1. Прекратява, на основание чл. 30, ал. 5, т. 18 от Закона за съдебната власт,  командироването в Окръжен съд – София на г-жа Кристина Тодорова - съдия в Районен съд – Сливница.

6. ОТНОСНО: Допълване състава на работната група за изработване на Правила по приложението на чл. 233, ал. 6, изр. първо от Закона за съдебната власт сформирана с решение по т. 4 от протокол № 7/27.05.2020 г. на КСКНСС и решение по т. 6 от протокол № 11/07.10.2020 г. на КСКНСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:
6.1. Допълва състава на работната група за изработване на Правила по приложението на чл. 233, ал. 6, изр. първо от Закона за съдебната власт сформирана към КСКНСС, с решение по т. 4 от протокол № 7/27.05.2020 г., като включва в нея следните съдии:
•	Деница Вълкова – съдия във Върховен касационен съд;
•	Юлия Ковачева – съдия във Върховен административен съд;
•	Галина Карагьозова – съдия във Върховен административен съд.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /

                                                                                ДАНИЕЛА МАРЧЕВА